Mou-te, i viu feliç
2024-04-05
Amb motiu del Dia Mundial de l’Exercici físic, el 5 d’abril, l’ABS La Roca ha organitzat una jornada plena d’actes amb el lema ‘Mou-te, i viu feliç’. S’ha constatat que el fet d’acumular 30 minuts d’activitat fisica diària en adults i gent gran -i 60 minuts en infants i adolescents- millora la qualitat de vida.
Pel que fa al matí, la pista del CEM de La Roca acollirà una sessió de Pilates de 9:45 h a 10:45h, mentre que d’11:00 h a 12:00 es realitzarà una caminada oberta a tothom des del mateix escenari.
Quant a la tarda i al vespre, les activitats es concentraran a la Plaça de l’Era, davant de l’ABS La Roca: una ballada de Lindy Hop amb l’escola de dansa (17:30 h a 18:00 h) i una ballada de swing amb el dj Martí Gasool (18:00 h a 20 h).
Cal inscripció prèvia al taulell de l’ABS La Roca per a l’activitat de Pilates i la caminada.
Consulteu el cartell de la jornada aquí.

Programa 'Compartim els dijous?'
2024-04-11 10:00 - 12:00, 2024-04-25 10:00 - 12:00, 2024-05-30 10:00 - 12:00, 2024-06-27 10:00 - 12:00, 2024-09-26 10:00 - 12:00, 2024-10-31 10:00 - 12:00, 2024-11-28 10:00 - 12:00, 2024-12-19 10:00 - 12:00 (Europe/Madrid)
L’ABS La Roca del Vallès organitza el programa d’activitats ‘Compartim els dijous?’. El cicle, dirigit a persones de més de 55 anys, consta de deu sessions que se celebraran l’últim dijous de cada mes a les 10 h al Centre Cultural La Roca del Vallès. Hi col·laboren l’Ajuntament de La Roca del Vallès i el Consell Comarcal del Vallès Oriental.
La primera sessió, que es durà a terme el 29 de febrer, tractarà sobre una salut mental activa; la del 21 de març girarà al voltant de la criança compartida; la de l’11 d’abril serà sobre l’envelliment saludable; la del 25 d’abril abordarà la sexualitat a la vida adulta; la del 30 de maig, se centrarà en l’entrenament físic a l’edat adulta; la del 27 de juny, en una alimentació saludable; la del 26 de setembre, en els fàrmacs; la del 31 d’octubre, anirà sobre les voluntats anticipades; la del 28 de novembre parlarà dels primers auxilis i la del 19 de desembre de les etapes de la vida i el dol.
Per a més informació, cal dirigir-se al taulell de l’ABS La Roca. Les places són limitades. Consulteu el cartell de les sessions aquí.

Grup de dolor crònic
2024-04-17 10:00 - 11:30, 2024-05-15 10:00 - 11:30
Impartit per William Díaz, referent de benestar emocional comunitari (RBEC) de l’ABS La Roca del Vallès, aquest grup busca minimitzar el consum de fàrmacs i donar eines per aprendre a gestionar el dolor persistent.
Aquesta activitat té lloc el tercer dimecres de cada mes, de 10 h a 11:30 h, al CAP La Roca del Vallès i seguirà activa fins al juny de 2024.
Per fer la inscripció, cal adreçar-se al taulell o a l’equip de professionals de referència.
Consulta el cartell de les sessions aquí.

Gaudeix de l'aroma de les flors sense fum de tabac
2024-05-08
Amb motiu de la XXV Setmana Sense Fum, aquest dimecres dia 8 de maig l’ABS La Roca organitza el taller familiar ‘Gaudeix de l’aroma de les flors sense fum de tabac’. L’activitat, que compta amb la col·laboració de l’espai familiar La Tribu i l’Associació de Dones Trismar de la Torreta, es durà a terme a la terrassa de Can Tàpies a les 16:45 h.
Consulteu el cartell de la jornada aquí.

Zero emissions també als teus pulmons
2024-05-31
Amb motiu del Dia Mundial sense Tabac, el 31 de maig, l’ABS La Roca prepara una jornada de doble activitat amb el lema ‘Zero emissions als teus pulmons’.
Pel que fa al matí, es durà a terme una caminada per recollir burilles i prendre consciència, amb sortida des de la Plaça de l’Era. Cal inscripció prèvia, que es pot fer al taulell de l’ABS La Roca, en una activitat que requerirà guants de jardineria, roba còmoda, gorra i recipients per a la recollida.
Quant a la tarda, s’elaborarà un mural gegant a la Plaça de l’Era en una activitat oberta a tothom.
Consulteu el cartell de la jornada aquí.

'Hit the heat' contra l'onada de calor
2024-06-13 17:00 - 21:00
El CEM de la Roca del Vallès acollirà el dijous 13 de juny (17 h-21 h) un conjunt d’activitats gratuïtes contra l’onada de calor, en què s’ensenyaran eines per combatre les altes temperatures i protegir la pell.
La jornada inclourà un tast de begudes refrescants, un consultori de lesions sospitoses de la pell i una activitat participativa per promoure el consum d’aigua. A més, a les 20 h es farà aquagym. Hi haurà obsequis pels participants i premis pels guanyadors.
Consulteu el cartell de la jornada aquí.

Cicle 'Compartim els dijous?'
2025-01-30 10:00 - 12:00, 2025-02-27 10:00 - 12:00, 2025-03-27 10:00 - 12:00, 2025-04-24 10:00 - 12:00, 2025-05-29 10:00 - 12:00, 2025-06-26 10:00 - 12:00 | Centre Cultural La Roca del Vallès
L’ABS La Roca del Vallès organitza una nova edició del programa d’activitats ‘Compartim els dijous?’. El cicle, dirigit a persones de més de 55 anys, està format per sis sessions que se celebraran, com és habitual, el darrer dijous de cada mes, a les 10h al Centre Cultural La Roca del Vallès. Hi col·laboren l’Ajuntament de La Roca del Vallès i el Consell Comarcal del Vallès Oriental.
La primera sessió tindrà lloc el 30 de gener i constarà d’un taller de risoteràpia; la següent sessió se celebrarà el 27 de febrer i permetrà conèixer l’eina La Meva Salut; el 27 de març es descobrirà el pilates; la sessió del 24 d’abril tractarà sobre el son i l’ús de fàrmacs; la del 29 de maig se centrarà en la sexualitat i el plaer i la del 26 de juny en l’alimentació saludable i les begudes refrescants.
Per a més informació i per inscriure’s a les sessions, cal dirigir-se al taulell de l’ABS La Roca. Les places són limitades.
Consulteu el cartell de les sessions aquí.

Caminada popular
2025-04-03 09:30 - 12:00
Per commemorar el Dia Mundial de l’Activitat Física, l’ABS La Roca del Vallès ha organitzat diverses sessions esportives. El 3 d’abril tindrà lloc una caminada popular, apte per a tots els nivells. Els participants podran triar entre fer un recorregut de 3km o de 8 km. En tots els casos, la sortida tindrà lloc a les 9.30 h des de la plaça Sant Jordi. Es recomana portar calçat i roba còmode, aigua i gorra.
L’activitat és gratuïta, però cal inscriure’s prèviament al taulell de l’ambulatori del CEM.

Masterclass de Zumba
2025-04-04 09:30 - 12:00 | CEM La Roca del Vallès
Per commemorar el Dia Mundial de l’Activitat Física, l’ABS La Roca del Vallès ha organitzat diverses sessions esportives. El 4 d’abril tindrà lloc una masterclass de Zumba, apte per a tothom. Tindrà lloc a les 9.30 al CEM de la Roca del Vallès. Es recomana portar calçat i roba còmode, aigua i una tovallola.
L’activitat és gratuïta, però cal inscriure’s prèviament al taulell de l’ambulatori del CEM.

Setmana sense fum!
2025-05-26 16:30 - 18:30 | Parc davant de l’escola de la Torreta (C/Josep Torelló)

Programa 'Compartim els dijous?'
2025-09-25 10:00 - 12:00, 2025-10-23 10:00 - 12:00, 2025-11-20 10:00 - 12:00, 2025-12-18 10:00 - 12:00 | Centre Cultural La Roca del Vallès
L’ABS La Roca del Vallès organitza el programa d’activitats ‘Compartim els dijous?’. El cicle, dirigit a persones de més de 55 anys, consta de deu sessions que se celebraran l’últim dijous de cada mes a les 10 h al Centre Cultural La Roca del Vallès. Hi col·laboren el Consell Comarcal del Vallès Oriental i l’associació Amb Experiència Pròpia.
La primera sessió, que es durà a terme el 25 de setembre, tractarà sobre salut mental; la del 23 d’octubre girarà al voltant de la importància de mantenir una higiene bucal adequada; la del 20 de novembre anirà sobre com tramitar la sol·licitud de dependència, els seus serveis i recursos actuals; i la del 18 de desembre, se centrarà en comprendre millor la diversitat d’identitats de gènere i orientacions sexuals.
Per a més informació, cal dirigir-se al taulell de l’ABS La Roca. Les places són limitades. Consulteu el detall del programa aquí.

Espai Familiar 'Inici de l'alimentació complementària'
2025-09-26 11:30 - 12:30 | Centre Cultural La Roca del Vallès
A l’Espai Familiar de l’ABS La Roca del Vallès t’acompanyem en aquesta etapa tan important. Vine a les sessions que hem preparat. Consulta el detall del programa aquí. T’hi esperem!
Per a més informació, cal dirigir-se al taulell de l’ABS La Roca.

Espai Familiar 'Obstrucció de la via aèria i RCP bàsica'
2025-10-03 11:30 - 12:30 | Centre Cultural La Roca del Vallès
